સ્થાનિક લોકોમાં ચર્ચા મુજબ, ઉત્તરાયણની સાંજે ઝેસ્ટી હોટલમાં જમવા આવેલા લોકોનું વેઈટિંગ હતું. હોટલ છે તે બિલ્ડીંગના ધાબા ઉપર રાત્રે ૯ વાગ્યે પણ મ્યુઝિક વાગતું હોવાથી અને લોકોની અવરજવર જોઈ અમુક લોકો ધાબે પહોંચ્યા હતા. ધાબા ઉપર દારૂ અને હુક્કાની મહેફીલ જોઈ લોકોની આંખો પહોળી થઈ ગઈ હતી. લોકોને એ વાતનું આશ્ચર્ય છે કે, પોલીસને ‘એલર્ટ’ રહેવા આદેશ હોવા છતાં આખો દિવસ અજાણ્યા લોકોની અવરજવર છતાં પાર્ટીથી પોલીસ અજાણ હતી!